Mientres a Dictadura de Primo de Rivera partecipó en quantas conspiracions ta fer cayer a dictadura, prenendo parte en o Pacto de Sant Sabastián que decidió una sublevación melitar y civil ta proclamar a Republica, estando a sola guarnición que se sublevó a de Chaca, en a dita Sublevación de Chaca. Quan se proclamó a Segunda Republica Espanyola dimpués de fuyir o rei Alifonso XIII, Lerroux esdevinió menistro en o primer Gubierno provisional, ocupando dende alavez quantos cargos destacatos, encluyindo-ie o cargo de President d'o Consello de Menistros, encara que en situacions d'alianza de feito con as fuerzas d'a dreita. Por ixo a suya relación con a ezquierda politica se deterioró (encara que no milloró tampoco muito con a dreta). En prencipiar a Guerra Civil espanyola s'exilió en Portugal, no tornando a Espanya dica 1947.